钦定古今图书集成/理学汇编/文学典/第103卷 > 朱睦
## 钦定古今图书集成/理学汇编/文学典/第103卷 > 朱睦

按：《河南通志》，睦字灌甫，周藩镇平恭靖王四世孙。
生而端颖，李献吉一见即奇之。受经学，《六经》悉通大
义，读秦、汉以来诸家经解，所发明多得之于世儒笺
注之外，尤精于《易》《春秋》，博通古今，有至性。事父母甚
孝，居丧不入内寝，先世遗产尽予诸弟，自奉俭朴若
儒生。卒年七十。所著有《河南通志》。

===敖英===按《江西通志》：“英字子发，号东谷，清江人。正德庚辰进
士，授南工部主事，迁祠部郎中。出督学河南，历任藩
臬，所至声望著闻，以四川右布政使致仕。英在当时
盛有诗名，人称之为敖清江。自为督学，慨然以力崇
师道，兴起文教为任，正色盛气，人不敢干以私。惟与
罗洪先、邹守益善，讲学相资，奖掖后进。里居十馀年”，
著述日富，有《绿雪亭》《心远堂》等集。